CELEX: 32013D0725
Language: el
Date: 2013-12-09 00:00:00
Title: Απόφαση 2013/725/ΚΕΠΠΑ του Συμβουλίου, της 9ης Δεκεμβρίου 2013 , για την τροποποίηση και την παράταση της απόφασης 2012/173/ΚΕΠΠΑ σχετικά με την ενεργοποίηση του κέντρου επιχειρήσεων της ΕΕ για τις αποστολές και την επιχείρηση κοινής πολιτικής ασφάλειας και άμυνας στο Κέρας της Αφρικής

10.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 329/39
            
         ΑΠΌΦΑΣΗ 2013/725/ΚΕΠΠΑ ΤΟΥ ΣΥΜΒΟΥΛΊΟΥ
   της 9ης Δεκεμβρίου 2013
   για την τροποποίηση και την παράταση της απόφασης 2012/173/ΚΕΠΠΑ σχετικά με την ενεργοποίηση του κέντρου επιχειρήσεων της ΕΕ για τις αποστολές και την επιχείρηση κοινής πολιτικής ασφάλειας και άμυνας στο Κέρας της Αφρικής
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Λαμβάνοντας υπόψη τη Συνθήκη για την Ευρωπαϊκή Ένωση και ιδίως το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας,
   Εκτιμώντας τα ακόλουθα:
   
               (1)
            
            
               Στις 16 Ιουλίου 2012, το Συμβούλιο εξέδωσε την απόφαση 2012/389/ΚΕΠΠΑ (1) για τη θέσπιση της αποστολής της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP ΝΕΣΤΩΡ).
            
         
               (2)
            
            
               Στις 8 Οκτωβρίου 2013, η Επιτροπή Πολιτικής και Ασφαλείας (ΕΠΑ) συμφώνησε να παραταθεί η εντολή του κέντρου επιχειρήσεων της ΕΕ για τις αποστολές και την επιχείρηση κοινής πολιτικής ασφάλειας και άμυνας στο Κέρας της Αφρικής για μια αρχική περίοδο 12 μηνών.
            
         
               (3)
            
            
               Η απόφαση 2012/173/ΚΕΠΠΑ (2) του Συμβουλίου πρέπει επομένως να τροποποιηθεί και να παραταθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2012/173/ΚΕΠΠΑ του Συμβουλίου τροποποιείται ως εξής:
   
               (1)
            
            
               Το άρθρο 1 παράγραφος 1 αντικαθίσταται από το ακόλουθο κείμενο:
               «1.   Το κέντρο επιχειρήσεων της ΕΕ ενεργοποιείται για την υποστήριξη των αποστολών και της επιχείρησης που διεξάγονται στο Κέρας της Αφρικής δυνάμει της κοινής πολιτικής ασφάλειας και άμυνας, ήτοι της επιχείρησης ATALANTA, της αποστολής EUTM Somalia και της αποστολής EUCAP Nestor.».
            
         
               (2)
            
            
               Στο άρθρο 2 γίνεται η εξής τροποποίηση:
               
                           (α)
                        
                        
                           η παράγραφος 2 α) αντικαθίσταται ως εξής:
                           
                                       «α)
                                    
                                    
                                       αξιοποιώντας τη στρατιωτική του εμπειρογνωμοσύνη και την εξειδικευμένη ειδημοσύνη του σε θέματα σχεδιασμού, παρέχει άμεση στήριξη στον διοικητή μη στρατιωτικών επιχειρήσεων για τον επιχειρησιακό σχεδιασμό και τη διεξαγωγή της αποστολής EUCAP Nestor.»
                                    
                                 
                     
                           (β)
                        
                        
                           η παράγραφος 3 στ) αντικαθίσταται από το ακόλουθο κείμενο:
                           
                                       «στ)
                                    
                                    
                                       διευκολύνει τον συντονισμό και βελτιώνει τις συνέργειες μεταξύ της επιχείρησης ATALANTA, της αποστολής EUTM Somalia και της αποστολής EUCAP NESTOR, στο πλαίσιο της στρατηγικής για το Κέρας της Αφρικής και σε συνεργασία με τον Ειδικό Εντεταλμένο της Ευρωπαϊκής Ένωσης για το Κέρας της Αφρικής.».
                                    
                                 
                     
         
               (3)
            
            
               Το άρθρο 3 τροποποιείται ως εξής:
               
                           α)
                        
                        
                           η παράγραφος 1 αντικαθίσταται από το ακόλουθο κείμενο:
                           «1.   Ο πλοίαρχος Ad VAN DER LINDE διορίζεται αρχηγός του κέντρου επιχειρήσεων της ΕΕ με διετή θητεία.»
                        
                     
                           β)
                        
                        
                           προστίθεται η ακόλουθη παράγραφος:
                           «1α.   Δυνάμει του άρθρου 38 της ΣΕΕ, το Συμβούλιο εξουσιοδοτεί την ΕΠΑ να λαμβάνει αποφάσεις για τον διορισμό των επόμενων αρχηγών του ενεργοποιημένου κέντρου επιχειρήσεων της ΕΕ.»
                        
                     
         
               (4)
            
            
               Στο άρθρο 9, το δεύτερο εδάφιο αντικαθίσταται από το ακόλουθο κείμενο:
               «Εφαρμόζεται από τις 23 Μαρτίου 2012 έως τις 22 Μαρτίου 2015.»
            
         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 9 Δεκεμβρίου 2013.
      
         
            Για το Συμβούλιο
         
         
            Η Πρόεδρος
         
         A. PABEDINSKIENĖ
      
   
   
      (1)  Απόφαση 2012/389/ΚΕΠΠΑ του Συμβουλίου, της 16ης Ιουλίου 2012, για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (ΕΕ L 187 της 17.7.2012, σ. 40).
   
      (2)  Απόφαση 2012/173/ΚΕΠΠΑ του Συμβουλίου, της 23ης Μαρτίου 2012, σχετικά με την ενεργοποίηση του κέντρου επιχειρήσεων για τις αποστολές και την επιχείρηση κοινής πολιτικής ασφάλειας και άμυνας στο Κέρας της Αφρικής (EE L 89 της 27.3.2012, σ. 66).